[{"text_idx": "#000000", "text": "Disgrifiad o\u2019r llun, Mi gawson ni eira trwm ym mis Ionawr 2015 ond y tro diwethaf i ni gael Nadolig gwyn oedd 2010"}, {"text_idx": "#000001", "text": "'Chydig wythnosau yn unig sydd tan y Nadolig ond a fydd Cymru yn wyn dros yr w\u0302yl eleni? Dyna ofynnodd Cymru Fyw i gyflwynydd tywydd BBC Cymru, Rhian Haf"}, {"text_idx": "#000002", "text": "Newid calendr a newid hinsawdd"}, {"text_idx": "#000003", "text": "Yn o\u0302l hanes yr hinsawdd, mae eira'n fwy tebygol rhwng mis Ionawr a mis Mawrth nac ym mis Rhagfyr. Roedd Nadolig gwyn yn llawer mwy tebygol yn y ddeunawfed a'r bedwaredd ganrif ar bymtheg, yn enwedig cyn i'r calendr newid yn 1752."}, {"text_idx": "#000004", "text": "Hefyd mae newid yn yr hinsawdd wedi codi'r tymheredd rhywfaint - a hynny wedi lleihau'r posibilrwydd o eira."}, {"text_idx": "#000005", "text": "Mae'n rhaid iddi fod yn oer - rhwng y rhewbwynt a 2C, a bod gwlybaniaeth - mewn ffurf crisialau bychain - yn yr atmosffer. Pan mae'r crisialau yn taro'i gilydd mae nhw'n cyfuno yn y cymylau ac yn gwneud plu eira."}, {"text_idx": "#000008", "text": "Ond os fydd y tymheredd yn uwch na 2C, bydd y plu yn meirioli ac yn disgyn fel eirlaw yn hytrach nac eira, ac os fydd hi'n gynhesach fyth, byddan nhw'n disgyn fel glaw."}, {"text_idx": "#000009", "text": "Mi fyddai rhywun yn meddwl mai Nadolig gwyn yw trwch o eira sy'n disgyn rhwng hanner nos a hanner dydd ddydd Nadolig. Ond y diffiniad mwy cyffredinol, yn enwedig i'r bwcis, yw un bluen eira fydd i'w gweld ar 25 Rhagfyr mewn un man arbennig."}, {"text_idx": "#000011", "text": "Disgrifiad o\u2019r llun, Mae pluen o eira yn glanio ar Stadiwm y Mileniwm, Caerdydd ddydd Nadolig yn gallu dynodi ei bod hi'n Nadolig gwyn yn swyddogol"}, {"text_idx": "#000012", "text": "Pryd oedd y Nadolig gwyn diwetha'?"}, {"text_idx": "#000013", "text": "Nadolig 2010 oedd y Nadolig gwyn diwetha', ac yn anarferol iawn roedd eira'n disgyn ar 83% o'r gorsafoedd tywydd ym Mhrydain - y nifer uchaf ar gofnod - ac roedd eirlaw yn disgyn ar y gorsafoedd eraill."}, {"text_idx": "#000014", "text": "Mae'r Swyddfa Dywydd yn medru darogan eira pump i ddeg diwrnod o flaen llaw, ac rydyn ni'n gwybod fod un bluen eira wedi disgyn ar ddiwrnod y Nadolig 38 o weithiau yn y 52 o'r blynyddoedd diwetha'."}, {"text_idx": "#000015", "text": "Ond o ran trwch o eira gwyn, fel y darlun ar y cerdyn Nadolig, mae'r rhain yn llawer mwy prin. Dim ond bedair gwaith yn y 51 o'r blynyddoedd diwetha' mae hi wedi bod yn wyn!"}, {"text_idx": "#000016", "text": "Disgrifiad o\u2019r llun, Mae pobl yn darogan sut aeaf gawn ni drwy ddilyn patrwm mudo elyrch Beswick o Rwsia"}, {"text_idx": "#000017", "text": "Mae'r alarch gynta' wedi glanio yn Sir Gaerloyw ar o\u0302l mudo dwy fil a hanner o filltiroedd o Ogledd Rwsia, a hynny wythnos yn gynt na'r elyrch laniodd yn 2010, ac mi gafon ni eira trwchus y gaeaf hwnnw."}, {"text_idx": "#000018", "text": "Mae rhain yn credu fod hyn yn dynodi bod gaeaf hir o'n blaenau - mae'r elyrch yn mudo i ddianc rhag y gaeaf oer sydd yn eu dilyn."}, {"text_idx": "#000019", "text": "Wrth gwrs tydi hyn ddim yn cadarnhau Nadolig gwyn - mae'n rhaid edrych ar y wyddoniaeth. Mae El Nin\u0303o hefyd yn rhywbeth i'w ystyried, sef pan mae'r Mo\u0302r Tawel yn cynhesu hanner gradd yn uwch na'r arfer. Gall hyn achosi tywydd garw a dinistriol o gwmpas y byd."}, {"text_idx": "#000020", "text": "Felly, mae 'na nifer o ffactorau i'w hystyried, a byddwn ni ddim wir yn gwybod i sicrwydd tan y dydd ei hun, wrth gwrs. Ond well i chi ymarfer eich strategaeth brwydr peli eira, rhag ofn..."}, {"text_idx": "#000021", "text": "Cofiwch gadw llygad ar wefan Tywydd y BBC ar gyfer y rhagolygon tywydd diweddaraf ble ydych chi"}, {"text_idx": "#000022", "text": "Disgrifiad o\u2019r llun, Mae Rhian wedi arfer darogan y glaw, ond pryd gawn ni eira?"}, {"text_idx": "#000023", "text": "Prif StraeonBangor: Miloedd yn gorymdeithio dros Gymru annibynnolCyhoeddwyd12 awr yn o\u0302lAnafiadau difrifol i ddwy, 11, ar o\u0302l gwrthdrawiadCyhoeddwyd12 awr yn o\u0302l'Mewn ac allan o'r ysbyty gydag haint dw\u0302r cronig'Cyhoeddwyd20 awr yn o\u0302l"}, {"text_idx": "#000025", "text": "Anafiadau difrifol i ddwy, 11, ar o\u0302l gwrthdrawiad"}, {"text_idx": "#000026", "text": "'Mewn ac allan o'r ysbyty gydag haint dw\u0302r cronig'"}, {"text_idx": "#000033", "text": "Pa ochr i'r ffens? Portread artist dur o'r byd wedi Brexit"}]